wickkiey/tamil-wikipedia-chunked huggingface dataset:
# சதர் (திருவிழா)

## திருவிழாவின் சிறப்பம்சங்கள்

### டா-டான்-கி இசை ஒலித்தல்

இந்த திருவிழாவின் மற்றொரு சிறப்பம்சம் யாதவர்கள் *தா-டான்-கி* எனப்படும் தனித்துவமான இசை ஒலியை அணிவகுப்பின் போது வாசிப்பது. இந்த ராகம் மிகவும் தனித்துவமானது மற்றும் யாதவர்களுக்காக அமைக்கபட்டது , இப்போது இது சிறப்பாக *யாதவர் இசை* என்று அழைக்கப்படுகிறது. இந்த இசை யாதவர்களால் ஆடும் சிறப்பு படி நடனத்துடன் தொடர்புடையது. இந்த நடனத்தில், ஆண்கள் ஒரு கையில் ஹாக்கி ஸ்டிக்கைப் பிடித்துக்கொண்டு, முன்னும் பின்னுமாக பெரிய அடிகளை எடுத்துக்கொண்டு, ஒரே நேரத்தில் சுற்றிச் சுற்றி வட்டமிடுவார்கள். இந்த நடனம் 'பெதா புலி ஆடா' என்றும் அழைக்கப்படுகிறது, அதாவது புலி நடனம் என்று அழைக்கப்படுகிறது, இது ஆண்கள் புலியின் நடை மற்றும் அசைவுகளை பின்பற்றுவது போல் தெரிகிறது. அதேபோல் இந்த நடனம் பொதுவாக *யாதவ் நடனம்* என்று அழைக்கப்படுகிறது.
# ரஸியா பட்

**ரஸியா பட்** (* Razia Butt* ) பாக்கித்தானைச் சேர்ந்த உருது புதின ஆசிரியரும், நாடக ஆசிரியரும் ஆவார். 1960கள் மற்றும் 1970களில் பிரபலமான புனைகதை எழுத்தாளர்களில் ஒருவரான இவர், வீட்டு வாசகர்களிடையே தனது பிரபலத்தின் காரணமாக ஆங்கில எழுத்தாளர் பார்பரா கார்ட்லேண்டுடன் அடிக்கடி ஒப்பிடப்படுகிறார்.  
இவரது சில படைப்புகள் *பானோ* உட்பட தொலைக்காட்சி தொடர்களாகவும், திரைப்படங்களாகவும் மாற்றப்பட்டுள்ளன.
# ரஸியா பட்

## பின்னணி

ரஸியா நியாஸ் 19 மே 1924 இல் வசிராபாத்தில் பிறந்தார் தனது குழந்தைப் பருவத்தின் பெரும்பகுதியை பெசாவரில் கழித்தார்.
# ரஸியா பட்

## தொழில்

இவர் 1940 ஆம் ஆண்டில் தனது பதின்ம வயதில் இருந்தபோது ஒரு இலக்கிய இதழில் முதலில் எழுத ஆரம்பித்தார். பின்னர் தனது முதல் வெளியிடப்பட்ட கதையான *நைலா* என்ற புதினத்தை உருவாக்கினார். இவர் வானொலி நாடகங்களையும் எழுதினார். *நைலா*, *சைக்கா* போன்ற திரைப்படங்களும், *சைக்கா* மற்றும் *தஸ்தான்* போன்ற தொலைக்காட்சித் தொடர்களும் இவரது புதினங்களை அடிப்படையாகக் கொண்டவை.  
1946 இல் திருமணம் செய்துகொண்ட ரசியா பட், சில வருட இடைவெளிக்குப் பிறகு 1950களில் மீண்டும் எழுதத் தொடங்கினார். 51 புதினங்கள் மற்றும் 350 சிறுகதைகளை எழுதியுள்ளார்.  
*பிச்ரே லாம்ஹே* என்ற சுயசரிதையையும் எழுதினார்.
# ரஸியா பட்

## இறப்பு

நீண்டகால நோயால் பாதிக்கட்டிருந்த ரஸியா பட் லாகூரில் 4 அக்டோபர் 2012 அன்று இறந்தார்.
# ஸ்ரீலீலா

**ஸ்ரீலீலா** (*Sreeleela*; பிறப்பு: சூன் 14, 2001) என்பவர் இந்திய வம்சாவளியைச் சேர்ந்த ஒரு அமெரிக்க நடிகை ஆவார். இவர் முக்கியமாக கன்னடம், தெலுங்கு திரைப்படங்களில் தோன்றுகிறார். இவர் 2019 இல் 'கிஸ்' என்கிற கன்னடமொழி திரைப்படத்தின் மூலம் அறிமுகமானார், சிறந்த பெண் நடிகைக்கான விருதை தென்னிந்திய சர்வதேச திரைப்பட விருதுகளில் வென்றார். இவர் 2021 இல் *பெல்லி சாண்டாடி* என்ற தெலுங்குத் திரைப்படத்தின் மூலம் தெலுங்கு திரைத்துறையில் அறிமுகமானார். 2022 ஆம் ஆண்டு வெளிவந்த அதிரடி நகைச்சுவைத் திரைப்படமான "தமகா" திரைப்படத்திலும் நடித்துள்ளார். 2023, 2024 ஆகிய ஆண்டுகளில் சுகந்தா, ஆதிகேசவா, எக்ஸ்ட்ரா ஆர்டினரி மேன் மற்றும் குண்டூர் காரம் ஆகிய திரைப்படங்களில் நடித்துள்ளார்.
# ஸ்ரீலீலா

## தனிப்பட்ட வாழ்க்கை

ஸ்ரீ லீலா சூன் 14, 2001 அன்று இவரது தாயார் ஸ்வர்ணலதா, பெங்களூரில் மகளிர் மருத்துவ நிபுணர் ஆவார். ஸ்வர்ணலதா தொழிலதிபர் சூரபனேனி சுபாகர ராவை மணந்தார். இவர்கள் இருவரும் பிரிந்த பிறகு ஸ்வர்ணலதாவுக்கு ஸ்ரீலீலா பிறந்தார்.  
லீலா சிறுவயதிலேயே பரதநாட்டிய நடனப் பயிற்சியைத் தொடங்கினார். இவர் ஒரு மருத்துவராக ஆசைப்படுகிறார்.  
பிப்ரவரி 2022 இல், லீலா இரண்டு ஊனமுற்ற குழந்தைகளைத் தத்தெடுத்தார்.
# ஸ்ரீலீலா

## தொழில்

இயக்குநர் ஏ.பி. அர்ஜுன், ஒளிப்பதிவாளர் புவன் கவுடாவால் எடுக்கப்பட்ட லீலாவின் படங்களை சமூக ஊடகங்களில் பார்த்து, 2019 ஆம் ஆண்டு வெளியான *கிஸ்* திரைப்படத்தில் இவரை நடிக்க வைத்தார். தெலுங்குத் திரைப்படத்துறையில் தொடர்புகள் இருந்தும், பெங்களூரில் வளர்ந்ததால் கன்னட மொழிப் திரைப்படங்களில் தனது வாழ்க்கையைத் தொடங்கத் தேர்ந்தெடுத்ததாக இந்த நடிகை கூறியுள்ளார்.  
*கிஸ்* படத்தின் படப்பிடிப்பு 2017 இல் தொடங்கியது, லீலா தனது பல்கலைக்கழகத்திற்கு முந்தைய படிப்பின் முதல் ஆண்டில் இருந்தார். இப்படம் 2019 இல் வெளியாகி பாக்ஸ் ஆபிஸில் வெற்றி பெற்றது. *தி நியூ இந்தியன் எக்ஸ்பிரஸின்* நிருபரான ஏ. சாரதா என்பவர், லீலா தன்னம்பிக்கையுடன் அறிமுகமானார், "ஸ்ரீலீலா ஸ்டைலாகத் தெரிகிறார் மற்றும் சமமான கவனத்தைப் பெறுகிறார்" என்று எழுதினார். *டைம்ஸ் ஆஃப் இந்தியாவின்* விமர்சகர் வினய் லோகேஷ், லீலா தனது பாத்திரத்தில் பிரகாசித்ததாகக் கூறி தன் உணர்வை எதிரொலித்தார். ஒரு மாதம் கழித்து, ஸ்ரீமுரளிக்கு ஜோடியாக அவரது இரண்டாவது படமான *பாரதே* வெளியானது. *தி நியூஸ் மினிட்டிற்காக* தனது நடிப்பை மதிப்பாய்வு செய்து அரவிந்த் ஸ்வேதா எழுதினார்: அதில், "லீலா நன்றாக தன் நடிப்புத் திறனை திரையில் வெளிப்படுத்துகிறார். முன்னிலையில் உள்ள ஸ்ரீ முரளியுடன் சேர்ந்து நடிக்கும்போது தனக்கென இருக்கும் கதாபாத்திரத்தில் தனித்து நிற்கிறாள்." என்று குறிப்பிட்டுள்ளார். *தி நியூ இந்தியன் எக்ஸ்பிரஸின்* சாரதா, "இது ஸ்ரீலீலாவின் இரண்டாவது படம், மேலும் அவர் கேமரா முன் இருப்பது வசதியாக இருப்பது போல் தெரிகிறது, மேலும், அவர் ஏற்று நடிக்கும் கதாபாத்திரம் கோருவதை வழங்குகிறது." என்று தெரிவித்துள்ளார்.
# ஸ்ரீலீலா

## திரைப்படவியல்

### நடித்த திரைப்படங்கள்

| 2019 | *கிஸ்* | நந்தினி | கன்னடம் |
| --- | --- | --- | --- |
| பாரதே | ராதா |  |  |
| 2021 | பெல்லி சண்டாடி | கொண்டவீதி சகசுரம் | தெலுங்கு |
| 2022 | *பை டூ லவ்* | லீலா | கன்னடம் |
| ஜேம்ஸ் |  |  |  |
| தமாகா | பிரணவி ரெட்டி | தெலுங்கு |  |
| 2023 | ஸ்கந்தா | ஸ்ரீலீலா ரெட்டி |  |
| பகவந்த் கேசரி | விஜயலட்சுமி |  |  |
| ஆதிகேசவா | சித்ரா |  |  |
| எக்ஸ்ட்ரா ஆர்டினரி மேன் | லிகிதா |  |  |
| 2024 | குண்டூர் காரம் | அமுக்தா "அம்மு" மால்யதா | } |
# ஷாபானோ பில்கிராமி

**ஷாபானோ பில்கிராமி** ( Shahbano Bilgrami) பாக்கித்தானைச் சேர்ந்த ஒரு எழுத்தாளரும், ஆசிரியரும், கவிஞரும் புத்தகம்/திரைப்பட விமர்சகரும் ஆவார்.  
பாக்கித்தானின் இராவல்பிண்டியில் பிறந்தாலும், ஷாபானோ தனது ஆரம்பகால வாழ்க்கையை கனடாவின் கியூபெக்கில் உள்ள மொண்ட்ரியாலில் கழித்தார். இலக்கியத்தின் மீதான இவரது ஆர்வத்தின் காரணமாக, உயர்நிலைப் பள்ளி முழுவதும் கட்டுரை மற்றும் படைப்பாற்றல்-எழுத்து போட்டிகளில் பல்வேறு பரிசுகள் இவருக்கு வழங்கப்பட்டன. 1991 ஆம் ஆண்டில்,இவரும் இவரது குடும்பத்தினரும் தங்களது சொந்த நாட்டிற்கு திரும்பிச் சென்றனர். அங்கு இவர் தனது கல்வியை முடித்தார். பின்னர் லண்டன் கிங்ஸ் கல்லூரியில் ஆங்கிலத்தில் இளங்கலை இளநிலைப் பட்டம் மற்றும் இருபதாம் நூற்றாண்டு இலக்கியத்தில் முதுகலைப் பட்டம் பெற லண்டன் பல்கலைக்கழகத்திற்குச் சென்றார். 2002 முதல் தனது கணவர் மற்றும் இரண்டு மகள்களுடன் மேற்கு வர்ஜீனியாவின் மோர்கன்டவுனில் வசித்து வருகிறார்.  
ஆக்ஸ்போர்டு பல்கலைக்கழக அச்சகத்தின் கராச்சி கிளையில் எட்டு ஆண்டுகள் பணியாற்றிய போது, இவர் கல்விப் பிரிவின் ஆசிரியராகவும் எழுத்தாளராகவும் இருந்தார். அங்கு பணிபுரியும் போது, குழந்தைகளை இலக்காகக் கொண்ட பல பாடப்புத்தகங்களை எழுதி பங்களித்தார்.  
1997 இல், ஆக்ஸ்போர்டு பல்கலைக்கழக அச்சகத்தால் இவரது கவிதைகள் *ஆன் ஆந்தாலஜியில்* வெளியிடப்பட்டது.A book review by Shahbano Bilgrami இது பாக்கித்தான் வம்சாவளி கவிஞர்களால் எழுதப்பட்ட கவிதைகளின் தொகுப்பு. *கனவுகள் இல்லாமல்*, ஷாபானோவின் முதல் முழு நீள புதினம், மான் ஆசிய இலக்கியப் பரிசு 2007க்கான நீண்ட பட்டியலில் இடம் பெற்றுள்ளது.
# மக்புலா மன்சூர்

**மக்புலா மன்சூர்** ( *Mokbula Manzoor* ) அல்லது **மொக்புலா மஞ்சூர்** ( 1938-2020) ஒரு வங்காளதேச எழுத்தாளரும், புதின எழுத்தாளரரும் ஆவார். இவரது இலக்கியப் படைப்புகள் நவீன வங்காளதேச இலக்கியத்தை உருவாக்குவதில் குறிப்பிடத்தக்க பங்கைக் கொண்டிருந்ததாகக் கருதப்படுகிறது. எழுத்தாளர் சையதுர் ரஹ்மான், அக்தருஸ்ஸாமான் இலியாஸ், செலினா ஹொசைன் மற்றும் ஹசன் ஹபிசுர் ரஹ்மான் ஆகியோருடன் இணைந்து நவீன வங்காளதேச இலக்கியத்தில் குறிப்பிடத்தக்க பங்களிப்பாளர்களில் ஒருவராகக் குறிப்பிடுகிறார்.  
மக்புலா மன்சூர், ஆண் ஆதிக்க சமூகத்தில் ஒரு பெண்ணின் கண்ணோட்டத்தில் எழுதுவதில் குறிப்பிடத்தக்கவர். இவரது 1998 புதினமான *காலேர் மந்திரா* அத்தகைய ஒரு உதாரணம். மேலும், 1971 இல் வங்காளதேச விடுதலைப் போரின் போது பெண்கள் மீது நடந்த சுரண்டலைக் குறிப்பிடுகிறது. 1971 இல் நாட்டை உருவாக்க வழிவகுத்த நிகழ்வுகளால் ஈர்க்கப்பட்ட ஒரு சிறந்த வங்காளதேச பெண் எழுத்தாளராக இவர் கருதப்படுகிறார் ஒரு சிறந்த கதைசொல்லியான மக்புலா, வங்காளதேசத்தின் சமூக-அரசியல் வரலாற்றையும், சாதாரண ஆண்கள் மற்றும் பெண்களின் முடிவில்லாத போராட்டத்தையும் திறமையாக சித்தரித்துள்ளார். இவர் தனது எழுத்தை குழந்தைகள் மற்றும் இளம் பருவத்தினருக்கும், வயது வந்தோருக்கான புனைகதைகளுக்கும் அர்ப்பணித்தார். பெங்காலி இலக்கியத்திற்கு இவர் ஆற்றிய பங்களிப்பளுக்காக பல தேசிய விருதுகளைப் பெற்றார்.  
பெங்காலி இலக்கிய பேராசிரியராக, மக்புலா பல தலைமுறை மாணவர்களுக்கு கற்பித்து வருகிறார்.
# மக்புலா மன்சூர்

## பணிகள்

மக்புலா மஞ்சூர் எப்போதும் வலுவான கலாச்சார பிணைப்பையும் அரசியல் உணர்வையும் பேணி வந்தார். விடுதலைப் போருக்கு முன்னும் பின்னும் தீவிரமாக இருந்தார். இவரது அனுபவங்கள் இவரது பல படைப்புகளில் பிரதிபலிக்கின்றன. குறிப்பாக அவரது புதினமான *காலேர் மொண்டிரா* *(காலத்தின் சிலம்பம்)* வில் இவர் பாக்கித்தானியப் படைகளால் வங்காளதேசப் பெண்கள் மீது இழைக்கப்பட்ட சித்திரவதைகளை ஆவணப்படுத்துகிறார்.  
பிப்ரவரி 1952 இல், தங்கைல் மாவட்டத்தில் ஒரு மாணவராக இருந்தபோது, டாக்காவில் மாணவர்களுடன் ஒற்றுமையாக ஒரு பேரணியில் சேர மக்புலா சக மாணவர்கள் குழுவை ஏற்பாடு செய்தார். காவல்துறையால் துப்பாக்கி சூடு நடத்தப்பட்டு அதில் ஒரு மாணவர் கொல்லப்பட்டார். பங்களாவை நிராகரித்து உருதுவை மாநில மொழியாக்கும் மேற்கு பாக்கித்தான் அரசியல்வாதிகளின் முடிவை எதிர்த்து அந்த மாணவர்கள் போராட்டம் நடத்தினர். மக்புலாவும் சக மாணவர்களும் விடுதியை விட்டு வெளியேறி பேரணியில் சேர்ந்தனர். இந்த கலகச் செயலால் மக்புலாவுக்கு கைது வாரண்ட் பிறப்பிக்கப்பட்டது. மேலும் இவர் பள்ளியில் இருந்து இடைநீக்கம் செய்யப்பட்டார்.  
1971 இல் ஆசிரியராக இருந்தபோது, இவர் வங்காளதேச கொடியை ஏற்றுவதற்குத் தடை விதிக்கப்பட்டது, இது பள்ளியை விட்டு வெளியேறும் முடிவைத் தூண்டியது.
# ஷானாஸ் முன்னி

**ஷானாஸ் முன்னி** ( *Shahnaz Munni*, பிறப்பு 1969) ஒரு வங்காளதேச பத்திரிகையாளரும், கவிஞரும், எழுத்தாளரும் ஆவார். ஜனவரி 2016 முதல், டாக்காவைத் தளமாகக் கொண்ட தொலைக்காட்சி நிறுவனமான *நியூஸ்24* இன் தலைமைச் செய்தி ஆசிரியராக இருந்து வருகிறார். மேலும், குழந்தைகளின் நலனிலும் தனி அக்கறை காட்டுகிறார்.
# ஷானாஸ் முன்னி

## சுயசரிதை

'டாக்காவில் 8 பிப்ரவரி 1969 இல் பிறந்த முன்னி, 1994 இல் தாக்கா பல்கலைக்கழகத்தில் சமூக அறிவியல் படிப்பதற்கு முன்பு டாக்காவின் ஹோலி கிராஸ் கல்லூரியில் பயின்றார். பட்டப்படிப்பு முடிந்ததும், 1999 இல் எகுஷே தொலைக்காட்சியில் ஒரு பத்திரிகையாளராக இவரது வாழ்க்கை தொடங்கியது.பின்னர் 2003 இல் *ஏடிஎன் பங்களா*வில் மூத்த நிருபராக சேர்ந்தார். அதற்கு முன்பு நியூஸ் 24 க்கு சிறப்பு நிருபராக இருந்தார். 2016 இல், மூத்த செய்தி ஆசிரியராக பதவி உயர்வு பெற்றார்.
# ஷானாஸ் முன்னி

## குழந்தைகள் நலன்

முன்னி குழந்தைகள் நலனில் தனி அக்கறை காட்டியுள்ளார். செப்டம்பர் 2006 இல், குழந்தைகளின் உரிமைகள் குறித்த சமூகத்தின் அணுகுமுறையை மேம்படுத்தும் நோக்கில் யுனிசெப்பின் குழந்தை உரிமைகள் கவிதை விழாவில் பங்களித்த 20 சிறந்த கவிஞர்களில் இவரும் ஒருவர். 2009 ஆம் ஆண்டில், மீனா மீடியா விருதுகளில் 18 வயதுக்கு மேற்பட்ட தொலைக்காட்சி இதழியல் பிரிவில், குழந்தைகள் முகர்ந்து பார்க்கும் பசையைப் பற்றி அறிக்கை செய்ததற்காக இரண்டாம் பரிசை வென்றார். ஊடகங்கள் வயது வந்தோருக்கான பார்வையாளர்களை முதன்மையாகக் கொண்டிருப்பதால் தொலைக்காட்சியில் குழந்தைகளிடமிருந்து மறைப்பது கடினம் என்று இவர் கருத்து தெரிவித்தார்: "குழந்தைகளின் நிலைமையை மேம்படுத்த ஊடகங்களுக்கு நிறைய வாய்ப்புகள் உள்ளன. ஆனால் முதலில் நாம் அவர்களின் அணுகுமுறையையும் மனநிலையையும் மாற்ற வேண்டும்' 2013 ஆம் ஆண்டில், தாய்வழி மற்றும் குழந்தை சுகாதார ஒருங்கிணைந்த திட்டத் தூதராக இவர் அம்ஜிரிகஞ்ச் மற்றும் நபிகஞ்ச் உபாசிலாஸ் சமூகங்களுக்குச் சென்று, *சேவ் தி சில்ட்ரன்* திட்டத்திற்காக தான் எழுதி வரும் 50 வெற்றிக் கதைகளுக்கான பின்னணியைச் சேகரித்தார். முன்னி வங்காளதேசத்தில் காசநோய்க்கு எதிரான போராட்டத்திலும் பங்களித்துள்ளார். 2015 விருதுகளுக்கான மூன்று பேர் கொண்ட நடுவர் குழுவில் BRAC க்கு உதவினார்.  
*ஜினர் கொன்னயா* (The Spirit's Daughter), என்ற இவரது முதல் சிறுகதை புத்தகம் 1977இல் வெளியிடப்பட்டது. இந்திய மற்றும் தெற்காசிய மொழிகளில் எழுதும் கவிஞர்களின் படைப்புகள் ஜெர்மன் மொழியில் மொழிபெயர்க்கப்பட்டபோது ஜெர்மன் கவிதைகளுக்கு அறிமுகம் செய்யப்பட்ட கோதே நிறுவனம் நடத்தும் "கவிஞர்களை மொழிபெயர்க்கும் கவிஞர்கள்" திட்டத்தில் முன்னி பங்கேற்றுள்ளார். நவீன ஜெர்மன் கவிஞரான ஹென்ட்ரிக் ஜாக்சனின் கவிதைகளை இவர் மொழிபெயர்த்தபோது இவரது பல பெங்காலி கவிதைகள் ஜெர்மன் மொழியில் மொழிபெயர்க்கப்பட்டன.  
டாக்கா பல்கலைக்கழகத்தின் சமூகவியல் பட்டதாரியாக இருந்த இவர் வங்கதேச எழுத்தாளர் அஸ்பர் ஹுசைனுடன் சேர்ந்து ஆராய்ச்சி மேற்கொண்டார்.
# பஹ்மிதா உசைன்

**முனைவர் பஹ்மிதா உசைன்** (இயற்பெயர் பஹ்மிதா மேமன்) ( *Fahmida Hussain* ) பாக்கித்தானின் நன்கு அறியப்பட்ட எழுத்தாளரும், அறிஞரும், மொழியியலாளரும், அறிவுஜீவியும் ஆவார். இலக்கியம், மொழியியல், பெண் ஆய்வுகள் மற்றும் மானுடவியல் ஆகிய துறைகளில் இவரது பணிகள் இருந்தன. இவர் இலக்கிய விமர்சனம், சிந்தி மொழியின் பல்வேறு அம்சங்கள், ஷா அப்துல் லத்தீஃப் பிட்டாயின் கவிதைகள் மற்றும் பாலினப் பிரச்சினைகள் பற்றிய சிறப்புக் குறிப்புடன், இலக்கிய விமர்சனம், மொழியியல் ஆகிய தலைப்புகளில் பல ஆய்வுக் கட்டுரைகளுடன் 15 க்கும் மேற்பட்ட புத்தகங்களை எழுதியுள்ளார். கடந்த 40 ஆண்டுகளாக பல்வேறு செய்தித்தாள்கள் மற்றும் பத்திரிகைகளில் பத்திகள், கட்டுரைகள் மற்றும் விமர்சனங்களை எழுதி வருகிறார்.
# பஹ்மிதா உசைன்

## சொந்த வாழ்க்கை

பாக்கித்தானின் ஐதராபாத் சிந்து மாவட்டத்தில் உள்ள டாண்டோ ஜாமில் ஜூலை 5, 1948 இல் இலக்கியக் குடும்பத்தில் பிறந்தார். இவரது தந்தை முகமது யாக்கோன் "நியாஸ்" ஹபீஸ் ஷிராசியின் கவிதைகளை பாரசீக மொழியிலிருந்து சிந்தி மொழிக்கு மொழிபெயர்த்த அறிஞர் ஆவார். அவரது சகோதரர் சிராஜுல் ஹக் மேமனும் நன்கு அறியப்பட்ட எழுத்தாளர் மற்றும் ஆராய்ச்சியாளர் ஆவார். சிறந்த பாரம்பரிய மாயக் கவிஞரான ஷா அப்துல் லத்தீப் பித்தாய் பற்றிய ஆய்வும் மேற்கொண்டார். மே 2008 முதல் மார்ச் 2015 வரை சிந்தி மொழி ஆணையத்தின் தலைவராக இருந்தார். அதற்கு முன் இவர் கராச்சி பல்கலைக்கழகத்தின் ஷா அப்துல் லத்தீஃப் இருக்கையின் இயக்குநராக பத்து ஆண்டுகள் பணியாற்றினார். அதற்கு முன்பு அதே பல்கலைக்கழகத்தில் சிந்தி துறையின் பேராசிரியராகவும் தலைவராகவும் பணியாற்றினார். சிறுவயதிலிருந்தே சிறுகதைகள் மற்றும் கவிதைகள் எழுதத் தொடங்கினார். அப்துல் உசேன் என்பவருடன் திருமணமாகி 3 குழந்தைகள் உள்ளனர்.
# யாஸ்மீன் ஹமீத்

**யாஸ்மீன் ஹமீத்** ( *Yasmeen Hameed* ) ஒரு பாக்கித்தானிய உருது கவிஞரும், மொழிபெயர்ப்பாளரும், கல்வியாளரும் ஆவார்.
# யாஸ்மீன் ஹமீத்

## தொழில்

யாஸ்மீன் ஹமீது அவர்கள் கல்வி, இலக்கியம் மற்றும் கலைத் துறைகளில் முப்பது வருடங்களுக்கும் மேலான அனுபவம் கொண்டவர். இவர் லாகூர் மேலாண்மை அறிவியல் பல்கலைக்கழகத்தில் சமூக அறிவியல் துறையில் தெற்காசிய மொழிகள் மற்றும் இலக்கியத்திற்கான குர்மணி மையத்தின் நிறுவன இயக்குநராக இருந்தார். அங்கு இவர் 2007 முதல் ஆகஸ்ட் 2016 வரை பணியாற்றினார்.  
இவர் பாக்கித்தானிய தொலைக்காட்சியில் புகழ்பெற்ற பல பாக்கித்தானிய இலக்கிய ஆளுமைகளை நேர்காணல் செய்துள்ளார். மேலும், தேசிய மற்றும் சர்வதேச அளவில் கவிதை கருத்தரங்கிலும் பரவலாக பங்கேற்றுள்ளார்.  
1995 இல் லண்டன் மற்றும் 1996 இல் வாசிங்டன் மற்றும் 1996 இல் பாக்கித்தானில் நடந்த துடுப்பாட்ட உலகக்கிண்ணம் கலாச்சார விழா ஆகியவற்றில் பாக்கித்தான் அரசாங்கத்தால் நிதியுதவி செய்யப்பட்ட கலாச்சார நிகழ்ச்சிகளுக்காக ஆங்கிலத்தில் உரைகளை எழுதியுள்ளார். *தி டெய்லி டான்* செய்தித்தாளின் "புக்ஸ் & ஆதர்ஸ்" என்ற துணை இதழில் மாதாந்திர பத்தியிலும் இவர் பங்களித்துள்ளார்.
# சி. பா. கீதா

**சி. பா. கீதா** (*C. B. Geetha*) என்பவர் இந்திய அரசியல்வாதி ஆவார். இவர் கேரளாவின் திருச்சூர் மாநகராட்சி உறுப்பினராக இருந்தார். மேலும் திருச்சூர் மாநகராட்சி நகரத் திட்டமிடல் நிலைக்குழு தலைவராகவும், ஒளரிகார பகுதியைப் பிரதிநிதித்துவப்படுத்தினார்.  
கீதா மூத்த காங்கிரசு தலைவரும் முன்னாள் அமைச்சருமான சி. என். பாலகிருஷ்ணனின் மகள் ஆவார். இவர் இந்தியத் தேசிய காங்கிரசின் செயல் உறுப்பினராக உள்ளார். கீதா திருச்சூர் மாவட்ட காங்கிரசு குழுவின் பொதுச் செயலாளராக பணியாற்றுகிறார். கேரளாவின் மாநில கூட்டுறவு காப்பீட்டுச் சங்கத்தின் தலைவர், திருச்சூர் மாவட்ட மகளிர் கூட்டுறவுச் சங்கத்தின் தலைவர் மற்றும் கேரள காதி கிராமத் தொழில்கள் சங்கம், அவிணிச்சேரி, திருச்சூர் தலைவாரகவும் இருந்துள்ளார்.
# பி. சதிதேவி

**பி. சதிதேவி** (*P. Sathidevi*)(பிறப்பு 29 நவம்பர் 1956) என்பவர் இந்திய அரசியல்வாதியும் இந்தியாவின் பதினான்காவது மக்களவை உறுப்பினராக இருந்தவர் ஆவார். இவர் கேரளாவின் வடகரா தொகுதியைப் பிரதிநிதித்துவப்படுத்தினார். சதிதேவி இந்தியப் பொதுவுடைமைக் கட்சியின் உறுப்பினராக உள்ளார். இவர் அக்டோபர் 1, 2021 முதல் கேரள மகளிர் ஆணையத்தின் தலைவராகப் பணியாற்றி வருகிறார். சதிதேவி இப்போது இந்தியப் பொதுவுடைமைக் கட்சி (மார்க்சிஸ்ட்)யின் மத்தியக் குழு உறுப்பினராகத் தேர்ந்தெடுக்கப்பட்டுள்ளார்.
# பி. சதிதேவி

## வாழ்க்கை

சதிதேவி, குன்கிராமனுக்கும் தேவியம்மாவுக்கும் மகளாகக் கேரளாவின் தெளிசேரியில் நவம்பர் 29, 1956ஆம் ஆண்டு பிறந்தார். இவர் இளங்கலை படிப்பினை பிரென்னன் கல்லூரியிலும் இளங்கலை சட்டப்படிப்பினை கோழிக்கோடு சட்டக் கல்லூரியிலும் முடித்தார். சதிதேவி 1984ல் எம். தாசனை மணந்தார்.
# பத்ம வாகனம்

**பத்ம வாகனம்** என்பது திருவிழாக்களின் பொழுது உற்சவ இந்துக் கடவுள்கள் எழுந்தருளும் வாகனங்களில் ஒன்றாகும்.
# பத்ம வாகனம்

## பத்ம வாகன சிறப்பு

பத்மம் என்றால் தாமரை என்று பொருளாகும். தாமரை மலர் சேற்றில் இருந்தும் மலர்வதால் புராண, இதிகாசங்களில் தாமரை மலரை சிறப்பு மிக்க ஒன்றாக கருதுகிறார்கள்.
# பத்ம வாகனம்

## பத்ம வாகன அமைப்பு

ஐந்து தலை நாகத்தின் சுற்றப்பட்ட உடலின் மேல் தாமரை மலர் விரிந்த நிலையில் உள்ளது. இந்த விரிந்த நிலையில் உள்ள தாமரை மீது அம்மன் உற்சவ சிலைகள் வைக்கப்பட்டு ஊர்வலம் நடைபெறும். ஐந்து தலை நாகம் குடை பிடிப்பது போல தோன்றும்.
# பத்ம வாகனம்

## இவற்றையும் காண்க

- கண்ட பேரண்ட பட்சி வாகனம்
- தாரகாசுர வாகனம்
- அதிகார நந்தி வாகனம்
- புருசா மிருக வாகனம்
# ஆசா குமாரி

**ஆசா குமாரி** (*Asha Kumari*) இந்தியத் தேசிய காங்கிரசின் தலைவர் மற்றும் அகில இந்திய காங்கிரசின் செயலாளரும் முன்னாள் பஞ்சாப் பொறுப்பாளரும் ஆவார். இவர் டல்ஹவுசியிலிருந்து இமாச்சலப்பிரதேச சட்டமன்ற உறுப்பினராக இருந்தார்.  
2003 முதல் 2005 வரை மாநிலத்தின் கல்வி அமைச்சராக ஆசா குமாரி இருந்தார்.
# ஆசா குமாரி

## தனிப்பட்ட வாழ்க்கை

ஆசா குமாரி சம்பா சமஸ்தானத்தின் இலட்சுமண் சிங்கின் மகன் பிரிஜேந்திர சிங்கை மணந்தார்.
# ஆசா குமாரி

## சர்ச்சை

29 திசம்பர் 2017 அன்று, வாக்குவாதத்தின் போது பெண் காவலரைத் தாக்கிய சர்ச்சையில் சிக்கினார். இதன் பிறகு காவலர் இவரை அறைந்தார். பின்னர் இவர் தனது செயலுக்கு மன்னிப்பு கேட்டார்.
# இரம்மான் (திருவிழா)

**இரம்மான்** என்பது இந்தியாவில் உள்ள கர்வால் பகுதியில் உள்ள ஒரு மத விழா மற்றும் சடங்கு நிகழ்வு ஆகும். இது இந்தியாவின் உத்தரகண்ட் மாநிலத்தில் உள்ள சாமோலி மாவட்டத்தில் பைன்கண்டா பள்ளத்தாக்கின் சலூர் துங்ரா கிராமத்தில் உள்ள கர்வாலி மக்களின் திருவிழாவாகும்.  
இத்திருவிழாவும், பெயரிடப்பட்ட கலை வடிவமும் கிராமக் கோயில் முற்றத்தில் கிராம தெய்வமான பூமியாள் தேவதாவுக்கு காணிக்கையாக நடத்தப்படுகின்றன. இரம்மான் திருவிழாவானது கிராமத்திற்கே தனித்துவமானதாக உள்ளது. இது இமயமலைப் பகுதியில் வேறு எங்கும் பிரதிபலிக்கவோ அல்லது நிகழ்த்தப்படவோ இல்லை.
# இரம்மான் (திருவிழா)

## தெய்வம்

சாலூர் துங்ராவின் காவல் தெய்வம் பூமியாள் தேவ்தா என்றும் அழைக்கப்படும் பூமிசேத்ரபால் ஆவார். இந்து சூரிய புத்தாண்டின் தொடக்கத்தைக் குறிக்கும் அறுவடைத் திருவிழாவான பைசாகிக்குப் பிறகு ஒவ்வொரு ஆண்டும் அவரது நினைவாக இந்த விழா நடத்தப்படுகிறது. பைசாகி தினத்தன்று, கிராம பூசாரி இரம்மான் திருவிழாவின் தேதியை அறிவிக்கிறார், இது பைசாகிக்குப் பிறகு ஒன்பதாம் அல்லது பதினொன்றாம் நாளில் வருகிறது. பைசாகி தினத்தன்று பூமியாள் தேவதா கோவிலுக்கு ஊர்வலமாக வருகிறார். இரண்டாவது நாள், மக்கள் *ஹரியாலியை* (முளைத்த பார்லி செடிகளை) தெய்வத்திற்கு காணிக்கையாக்குகிறார்கள், அதற்கு பிரதிபலனாக, விவசாயம் மற்றும் தோட்டத்தில் நல்ல விளைச்சல் உட்பட அனைவருக்கும் செழிப்பான வாழ்விற்கு உறுதியளிக்கப்படுகிறது. திருவிழாவின் ஒவ்வொரு நாளும், தேவதா கிராமத்தைச் சுற்றி வருவார். திருவிழா பத்து நாட்கள் நீடிக்கும், அந்த நேரத்தில் இராமரின் உள்ளூர் காவியம் பாடப்படுகிறது அத்தோடு கூட வாழ்க்கையின் பல்வேறு அம்சங்களை சித்தரிக்கும் முகமூடி அணிந்த நடனங்கள் பூமியால் தேவ்தாவின் கோவில் முற்றத்தில் நடைபெறுகின்றன
# இரம்மான் (திருவிழா)

## விழாக்கள் மற்றும் நடனங்கள்

தடைகளை நீக்குபரான விநாயகருக்கான ஆராதனையுடன் விநாயகர் மற்றும் பார்வதியின் நடனத்துடன் இரம்மான் திருவிழா தொடங்குகிறது. இதைத் தொடர்ந்து சூரிய கடவுளின் நடனம், புராணத்தில் கூறப்பட்டவாறு பிரம்மா மற்றும் விநாயகரின் பிறப்பு பற்றிய படைப்பு ஆகியவை தொடர்கின்றன. மற்ற சிறப்பு வாய்ந்த நடனங்களில் கோபி சந்த் ( கிருஷ்ணா ) மற்றும் ராதிகா ஆகியோருடன் நாரதரின் நடனம், எருமை மேய்ப்பவர்களின் துன்பங்களை வெளிப்படுத்தும் மவார்-மவாரின் நடனம் மற்றும் பனியா -பனியான் நிருத்யா (வர்த்தகர்-ஜோடி நடனம்) ஆகியவை அடங்கும். இந்த வகை நடனங்கள் சாமானிய மக்கள் சந்திக்கும் துன்பங்களைக் காட்சிப்படுத்துவனவாக உள்ளன. இந்த ஆரம்ப நிகழ்ச்சிகளுக்குப் பிறகு, கவனம் இப்போது உள்ளூர் இராமகதையின் இயற்றலுக்கு மாறுகிறது. இராமரின் வாழ்க்கையின் அத்தியாயங்கள், ஜனக்பூருக்கு அவர் விஜயம் செய்ததில் தொடங்கி, வனவாசத்திலிருந்து திரும்பியதைத் தொடர்ந்து அவரது முடிசூட்டு விழா வரை, மொத்தம் 324 அடிகளில் பாடப்பட்டுள்ளது. இந்த நிகழ்ச்சிகளின் மற்றொரு முக்கிய அம்சம், உள்ளூர் புராணங்களின் இசைப் பாடலான ஜாகர் பாடப்படுவது ஆகும்.  
கூர்ஜோகி விழாவில், கிராம வயல்களில் இருந்து களைகள் ( *கூர்* ) ஒரு *கூர்ஜோகியால்* பிடுங்கப்படுகின்றன, அவர் இந்த களைகளை ஒரு சாக்கு மூட்டையில் சுமந்து செல்கிறார். சமூக விளையாட்டின் உணர்வில் மக்கள் இந்த களைகளை ஒருவர் மீது ஒருவர் வீசி எறிவதில் மிகுந்த மகிழ்ச்சியை உணர முடிகிறது.
# இரம்மான் (திருவிழா)

## சமூக பங்கேற்பு

சலூர்-துங்ரா கிராம மக்கள் இரம்மான் திருவிழாவின் வாரிசுகள், அமைப்பாளர்கள் மற்றும் அனைவரும் நிதி வழங்குவார்கள். அனைத்து வீடுகளிலும், சாதி மற்றும் சமூக வேறுபாடுகள் இல்லாமல், இரம்மான் முக்கிய தெய்வங்களுக்கு பிரார்த்தனை மற்றும் சடங்குகள் செய்கின்றனர். திருவிழாவில் பல்வேறு சமூகத்தினரின் பாத்திரங்கள் நன்கு நிறுவப்பட்டுள்ளன. கிராமத் தலைவர்களால் தேர்ந்தெடுக்கப்பட்ட திறமையான இளைஞர்கள் மற்றும் பெரியவர்கள் இரம்மானில் கலைஞர்களாகின்றனர். பிராமண பூசாரிகள் சடங்குகளை நடத்தி, தெய்வத்திற்கு *பிரசாதம்* தயாரித்து பரிமாறுகிறார்கள். பாரிசுகளின் நிறுவனம் மற்றும் நிதி சேகரிப்பில் பொறுப்பேற்றுக் கொள்கிறார்கள், அதே சமயம் தாரிகள் நிகழ்வை ஏற்பாடு செய்வதில் பாரிகளுக்கு உதவும் குழுவாக உள்ளனர். பாரிகளுக்கும் தாரிகளுக்கும் கிராம பஞ்சாயத்துகளால் அவரவருக்கான கடமைகள் ஒதுக்கீடு செய்யப்பட்டுத் தரப்படுகின்றன. அடுத்த இரம்மான் பண்டிகை வரை பூமியாள் தேவதையின் வாசஸ்தலத்தைத் தேர்ந்தெடுப்பதும் இந்தப் பஞ்சர்கள்தான். ஆண்டு முழுவதும் பூமியாள் தேவ்தா வசிக்கும் குடும்பம் தினசரி வழக்கத்தை கண்டிப்பாக கடைபிடிக்க வேண்டும். மேலும், வீட்டில் ஒரு இடம் வரையறுக்கப்பட்டு தெய்வத்திற்கு பிரதிஷ்டை செய்யப்படுகிறது. ஜாகர் பாடப்படுவது ராஜ்புத் சாதியைச் சேர்ந்த ஜாகரிகள் அல்லது பல்லாக்களால் தொழில்முறை பாணர்களாக இருப்பர். பறைகள் வாசிப்பது விழாக்களில் மையமானது, இது தாஸ் சமூகத்தைச் சேர்ந்த இசைக்கலைஞர்களால் செய்யப்படுகிறது, தாழ்வான நிலையிலுள்ள சமூகத்தைச் சேர்ந்தவர்காக இருப்பினும் இந்நிகழ்ச்சியின் போது அவர்களின் நிலை உயர்த்தப்படுகிறது.  
தெய்வத்தின் *பிரசாதம்* சடங்காக விநியோகிக்கப்படும் விருந்துடன் திருவிழா முடிவடைகிறது.  
2009 ஆம் ஆண்டில், யுனெஸ்கோ மனிதகுலத்தின் அருவமான கலாச்சார பாரம்பரியத்தின் பிரதிநிதி பட்டியலில் இரம்மானை இடம் பெறச்செய்தது.
# அ. இராஜா (தேவிகுளம்)

**அ. இராஜா** (**A. Raja**), இந்தியப் பொதுவுடமைக் கட்சியின் கேரளா சட்டமன்ற உறுப்பினர் ஆவார். இவர் 2021 கேரளா சட்டமன்றத் தேர்தலில் தேவிகுளம் சட்டமன்றத் தொகுதியிலிருந்து, கேரளா சட்டமன்ற உறுப்பினராக தேர்ந்தெடுக்கப்பட்டவர். கிறித்துவ சமயத்தைச் சேர்ந்த இவர் பட்டியல் சமூக சாதிச் சான்றிதழைக் காட்டி தேவிகுளம் சட்டமன்றத் தொகுதியில் போட்டியிட்டு வெற்றி பெற்றதாக தொடுக்கப்பட்ட வழக்கில், மார்ச் 2023ல் கேரளா உயர் நீதிமன்றம் இவர் சட்டமன்ற உறுப்பினராக தொடர்வதிலிருந்து தகுதி நீக்கம் செய்து தீர்ப்பு வழங்கியது.  
தீர்ப்பு குறித்து அ. இராஜா இந்திய உச்ச நீதிமன்றத்தில் மேல்முறையீடு செய்வதற்கு கேரளா உயர் நீதிமன்றம் 10 நாட்கள் கால அவகாசம் வழங்கியுள்ளது.
# அ. இராஜா (தேவிகுளம்)

## வாழ்க்கை

தோட்டத் தொழிலாளர்களான அந்தோனி இலட்சுமனன் - ஈஸ்வரி தம்பதியருக்கு 17 அக்டோபர் 1986 அன்று பிறந்த அ. இராஜா, கோவை அரசுச் சட்டக் கல்லூரியில் சட்டம் பயின்று, 2009ஆம் ஆண்டு முதல் தேவிகுளததில் வழக்கறிஞராக பணியாற்றினார்.
# அ. இராஜா (தேவிகுளம்)

## அரசியல்

மார்க்சிஸ்ட் பொதுவுடமைக் கட்சியில் சேர்ந்த அ. இராஜா 2021 கேரளா சட்டமன்றத் தேர்தலில் தேவிகுளம் சட்டமன்றத் தொகுதியில், தன்னை எதிர்த்து நின்ற இந்திய தேசிய காங்கிரசு கட்சியின் வேட்பாளர் டி. குமாரை விட 7848 வாக்குகள் வித்தியாசத்தில் வெற்றி பெற்றார்.
# அ. இராஜா (தேவிகுளம்)

## தகுதி நீக்கம்

கிறித்தவரான அ. இராஜா தான் பட்டியல் சமூகத்தவர் என பொய்யாக சாதி சான்றிதழ் தாக்கல் செய்து, தனித் தொகுதியான தேவிகுளம் சட்டமன்றத் தொகுதியில் போட்டியிட்டார் என்ற வழக்கில், மார்ச் 2023ல் கேரளா உயர் நீதிமன்றம், அ. இராஜாவை சட்டமன்ற உறுப்பினர் பதவியிலிருந்து தகுதி நீக்கம் செய்து தீர்ப்பு வழங்கியது.
# பாரதி பவார்

**பாரதி பிரவின் பவார்** என்பவர் இந்திய அரசியல்வாதியும் தற்போதைய இந்திய நடுவண் அரசின் சுகாதாரம் மற்றும் குடும்ப நலத்துறை இணை அமைச்சரும் ஆவார். இவர் இப்பதவியில் 7 சூலை 2021 முதல் உள்ளார். இவர் 17ஆவது மக்களவைக்கு மகாராட்டிராவின் திண்டோரி மக்களவைத் தொகுதியிலிருந்து 2019ஆம் ஆண்டு நடைபெற்ற இந்தியப் பொதுத் தேர்தலில் பாரதிய ஜனதா கட்சி வேட்பாளராகப் போட்டியிட்டு வெற்றி பெற்று நாடாளுமன்ற உறுப்பினராகத் தேர்ந்தெடுக்கப்பட்டார்.  
திசம்பர் 2019-ல் சிறந்த பெண் நாடாளுமன்றவாதியாக இவருக்கு லோக்மத் ஊடக குழுவினால் விருது வழங்கப்பட்டது.
# பாரதி பவார்

## ஆரம்ப கால வாழ்க்கை

பாரதி பவார் 1978ஆம் ஆண்டு செப்டம்பர் 13 ஆம் தேதி மகாராட்டிர மாநிலம் நாசிக்கின் ஆதிவாசி பகுதியில் உள்ள நருல்-கல்வானில் பிறந்தார்.
# பாரதி பவார்

## கல்வி

பவார் 2002ல் மருத்துவப் படிப்பினை நாசிக்கில் உள்ள என். டி. எம். வி. பி. மருத்துவக் கல்லூரியில் முடித்துள்ளார்.
# பாரதி பவார்

## அரசியல் வாழ்க்கை

பாரதி மாவட்டக் குழு உறுப்பினராகத் தனது வாழ்க்கையைத் தொடங்கினார். இவர் 2019-ல் மீண்டும் போட்டியிட விருப்பம் தெரிவித்தார். ஆனால் இவரது கோரிக்கையைத் தேசியவாத காங்கிரசு கட்சி நிராகரித்தது. இதனால் 2019ல் பாஜகவில் பாரதி சேர்ந்தார். இவர் பாரதிய ஜனதா கட்சியில் சேர்ந்த பிறகு நடைபெற்ற தேர்தலில் போட்டியிட்டு வெற்றி பெற்றார்.  
பாரதியின் மாமனார் இதே பகுதியிலிருந்து எட்டு முறை சட்டமன்ற உறுப்பினராக இருந்துள்ளார். மேலும் மகாராட்டிரா அரசின் தேஷ்முக் அமைச்சகத்தில் பழங்குடியினர் நலத்துறை அமைச்சராக பணியாற்றினார்.
# பாரதி பவார்

## அரசியல் வாழ்க்கை

### வகித்த பதவிகள்

- உறுப்பினர், மாவட்ட ஊராட்சி (2012 - 2019)
- பாராளுமன்ற உறுப்பினர், 17வது மக்களவை (2019 - முதல்)
- உறுப்பினர், சுகாதாரம் மற்றும் குடும்ப நலன் மீதான நிலைக்குழு (2019 - முதல்)
- உறுப்பினர், மனுக்களுக்கான குழு (2019 - முதல்)
- உறுப்பினர், ஆலோசனைக் குழு, திறன் மேம்பாடு மற்றும் தொழில்முனைவோர் அமைச்சகம் (2019 - முதல்)
- சுகாதாரம் மற்றும் குடும்ப நல அமைச்சகத்தின் இணை அமைச்சர் (சூலை 2021 - முதல்)  
பாரதி 59 ஆண்டுகளுக்குப் பிறகு நாசிக் பகுதியிலிருந்து மத்திய அமைச்சரானார். இவர் நாசிக்கைச் சேர்ந்த முதல் பெண் மத்திய அமைச்சரும் இவர்தான்.
# பாரதி பவார்

## விருதுகள்

- சிறந்த பெண் நாடாளுமன்ற உறுப்பினர் (2019) - லோக்மத் ஊடக குழு
# சிறப்புத் திருமணச் சட்டம், 1954

**சிறப்புத் திருமணச் சட்ட, 1954** (** Special Marriage Act, 1954**) சடங்கு முறை திருமணம் அல்லது பதிவுத் திருமணம் மற்றும் திருமண முறிவு தொடர்பாக இந்தியா மற்றும் வெளிநாடுகளில் வாழும் இந்தியக் குடிமக்களுக்காக இந்திய நாடாளுமன்றத்தில் 1954ஆம் ஆண்டில் இயற்றப்பட்ட சிறப்புச் சட்டமாகும். இச்சட்டம் எந்த வகையிலும் கிறித்தவ, இசுலாமிய மற்றும் இந்து சமய தனிச் சட்டங்களை பாதிக்காது.
# சிறப்புத் திருமணச் சட்டம், 1954

## பொருந்தும் தன்மை

1. எந்த நபரும், மதத்தைப் பொருட்படுத்தாமல் இச்சிறப்புத் திருமணச் சட்டத்தின் கீழ் பதிவுத் துறையில் பதிவு செய்து கொள்ளலாம்.
1. இந்துக்கள், முஸ்லீம்கள், பௌத்தர்கள், சீக்கியர்கள், கிறிஸ்தவர்கள், பார்சிகள் அல்லது யூதர்களும் சிறப்புத் திருமணச் சட்டம், 1954-ன் கீழ் திருமணம் செய்து கொள்ளலாம்.
1. இரு தரப்பினர் (மண மக்கள்) குறிப்பிட்ட படிவத்தில் திருமணத்திற்கான அறிவிப்பை மாவட்டத் திருமணப் பதிவாளரிடம் தாக்கல் செய்ய வேண்டும்.
1. உத்தேசித்துள்ள திருமணத்திற்கான அறிவிப்பு வெளியிடப்பட்ட தேதியிலிருந்து முப்பது நாட்கள் முடிவடைந்த பிறகு, யாரேனும் ஆட்சேபிக்காத பட்சத்தில், திருமணத்தை பதிவாளர் பதிவு செய்வார்.
1. குறிப்பிட்ட பதிவாளர் அலுவலகத்தில் திருமணம் நடத்தலாம்.
1. திருமண பதிவாளர் மற்றும் மூன்று சாட்சிகள் முன்னிலையில், ஒவ்வொரு தரப்பினரும் "நான், (ஏ), உன்னை (பி), என் சட்டப்பூர்வமான மனைவியாக (அல்லது கணவன்) ஆகக் கொள்ள வேண்டும்" என்று கூறாத வரை, திருமணமானது இரு தரப்பினரையும் கட்டுப்படுத்தாது.
# சிறப்புத் திருமணச் சட்டம், 1954

## திருமணத்திற்கான நிபந்தனைகள்

1. சம்பந்தப்பட்ட ஒவ்வொரு தரப்பினரும் வேறு எந்தவிதமான செல்லுபடியாகும் திருமணம் செய்து கொள்ளக்கூடாது. வேறு வார்த்தைகளில் கூறுவதானால், நடந்த திருமணம் இரு தரப்பினருக்கும் ஒரே திருமணமாக இருக்க வேண்டும்.
1. மணமகனுக்கு குறைந்தபட்சம் 21 வயது இருக்க வேண்டும்; மணமகளுக்கு குறைந்தபட்சம் 18 வயது இருக்க வேண்டும்.
1. இரு தரப்பினர் திருமணத்திற்கு சரியான ஒப்புதல் அளிக்கும் நல்ல மன நலன் உள்ளவர்களாக இருத்தல் வேண்டும்.  
நீதிமன்றத் திருமணம் என்பது இரு ஆன்மாக்களின் சங்கமம் ஆகும். அங்கு சிறப்புத் திருமணச் சட்டம்-1954-ன் படி மூன்று சாட்சிகள் முன்னிலையில் திருமணப் பதிவாளர் முன் சத்தியப் பிரமாணம் செய்து, அதன்பின் நீதிமன்றத் திருமணச் சான்றிதழ் அரசாங்கத்தால் நியமிக்கப்பட்ட திருமணப் பதிவாளரால் நேரடியாக வழங்கப்படுகிறது.
# சிறப்புத் திருமணச் சட்டம், 1954

## சொத்துக்கான வாரிசு

இந்தச் சட்டத்தின் கீழ் திருமணமான நபரின் சொத்துக்கான வாரிசு அல்லது இந்தச் சட்டத்தின் கீழ் பதிவுசெய்யப்பட்ட வழக்கமான திருமணம் மற்றும் அவர்களது குழந்தைகளின் சொத்துக்கள் இந்திய வாரிசுரிமைச் சட்டத்தால் நிர்வகிக்கப்படுகின்றன. இருப்பினும் இந்து, பௌத்த, சீக்கிய அல்லது ஜைன மதத்தைச் சேர்ந்தவர்களின் திருமணம் எனில், அவர்களது சொத்துக்கான வாரிசுரிமை இந்து வாரிசுச் சட்டம், 1956 மூலம் நிர்வகிக்கப்படும்.
# சிறப்புத் திருமணச் சட்டம், 1954

## இதனையும் காண்க

- பதிவுத் திருமணம்
- இந்திய இந்து திருமணங்கள் சட்டம் 1955
- இந்து வாரிசுரிமைச் சட்டம், 1956
- இந்து வாரிசுரிமை (திருத்தம்) சட்டம், 2005
- இந்து குழந்தைகள் மற்றும் பாதுகாவலர் சட்டம், 1956
- இந்து தத்தெடுப்பு மற்றும் பராமரிப்புச் சட்டம், 1956
- தாயபாகம்
# இரமா பைலட்

**இரமா பைலட்** (பிறப்பு: பிப்ரவரி 12, 1948) என்பவர் இந்தியாவின் இராசத்தான் மாநிலத்தைச் சேர்ந்த இந்தியத் தேசிய காங்கிரசு கட்சியின் அரசியல்வாதி ஆவார். இரமா பதிமூன்றாவது மக்களவையில் தௌசா நாடாளுமன்றத் தொகுதி உறுப்பினராக இருந்தார். இவர் இராசத்தான் சட்டமன்றத்திலும் இந்தோலி சட்டமன்றத் தொகுதி உறுப்பினராக இருந்தார்.
# இரமா பைலட்

## ஆரம்ப கால வாழ்க்கை

இரமா 1948ஆம் ஆண்டு பிப்ரவரி 12ஆம் தேதி உத்தரப் பிரதேசத்தின் காஜியாபாத்தில் உள்ள சகல்புராவில் சௌத்ரி நைன் சிங் மற்றும் அவரது மனைவி அர்சண்டி தேவிக்கு மகளாகப் பிறந்தார். இரமா புது தில்லியில் உள்ள சியாம் லால் கல்லூரியில் முதுகலைப் பட்டம் பெற்றார். இங்கு இவர் மாணவர் சங்கத்தின் பொதுச் செயலாளராக பணியாற்றினார். மீரட் பல்கலைக்கழகத்தில் சட்டப் பட்டம் பெற்றார்.
# இரமா பைலட்

## தொழில்

இரமா பைலட் 1998 இராசத்தான் சட்டமன்றத் தேர்தலில் இந்தோலியிலிருந்து பாரதிய ஜனதா கட்சியின் போகர் லால் சைனியை எதிர்த்து 15,530 வாக்குகள் வித்தியாசத்தில் வெற்றி பெற்றார். இவரது கணவர் ராஜேஷ் பைலட் மக்களவை உறுப்பினராக இருந்தார். 2000ஆம் ஆண்டு வாகன விபத்தில் ராஜேஷ் பைலட் இறந்த பிறகு, நடைபெற்ற இடைத்தேர்தலில் இரமா போட்டியிட்டுப் பதிவான மொத்த வாக்கான 6,69,984-ல் 3,49,439 (52.16%) பெற்றார். பாஜக வேட்பாளர் ஆர்.கே.சர்மா 2,84,175 (42.41%) பெற்று இரண்டாவது இடத்தைப் பிடித்தார். இரமா நாடாளுமன்ற உறுப்பினராக விவசாயக் குழு மற்றும் ஊரக வளர்ச்சி அமைச்சகத்தின் ஆலோசனைக் குழுவில் பணியாற்றினார். 2003 இராசத்தான் சட்டப் பேரவைத் தேர்தலின் போது இரமா, ராஜேவிற்கு எதிராக 72,760 (59.20%) வாக்குகள் பெற்றார். இவரது பதவிக்காலம் முடிந்ததும், இந்திய தேசிய காங்கிரசு இரமாவின் மகனான சச்சின் பைலட்டை 14வது மக்களவைக்கு வேட்பாளராக நிறுத்தியது.
# இரமா பைலட்

## தனிப்பட்ட வாழ்க்கை

இரமா 12 மார்ச் 1974-ல் ராஜேஷ் பைலட்டை மணந்தார், இவருக்கு ஒரு மகன் மற்றும் ஒரு மகள் இருந்தனர். ராஜேஷ் 11 சூன் 2000 அன்று பந்தனாவில் வாகன விபத்தில் காயமடைந்து, அருகில் உள்ள சவாய் மான் சிங் மருத்துவமனைக்குக் கொண்டு செல்லப்பட்டார். இங்குச் சிகிச்சைப் பலனின்றி உயிரிழந்தார். இரமா தனது கணவரின் வாழ்க்கை வரலாற்றினை *ராஜேஷ் பைலட்: ஒரு வாழ்க்கை வரலாறு என்ற* தலைப்பில் இந்தி மொழியில் எழுதினார்.
# த. மனேம்மா

**தங்கதூரி மனேம்மா** (*T. Manemma*)(1942-2018) என்பவர் ஆந்திரப் பிரதேசத்தைச் சேர்ந்த இந்தியத் தேசிய காங்கிரசு அரசியல்வாதி ஆவார். இவர் எட்டாவது மற்றும் ஒன்பாதாவது மக்களவை உறுப்பினராக இருந்தார்.
# த. மனேம்மா

## ஆரம்ப கால வாழ்க்கை

மனேம்மா 29 ஏப்ரல் 1942ல் ஐதராபாத்தில் கே. சங்கர் ரெட்டிக்கு மகளாகப் பிறந்தார். இவர் *சதர் காட் மார்வாடி இந்தி வித்யாலயாவில்* பல்கலைக் கழக நுழைவுத் தேர்வினை முடித்தார்.
# த. மனேம்மா

## தொழில்

1986-ல் மனேம்மா கணவர் இறந்த பிறகு நடத்தப்பட்ட இடைத்தேர்தலில் இந்தியத் தேசிய காங்கிரசின் அதிகாரப்பூர்வ வேட்பாளராகப் போட்டியிட்டு வெற்றி பெற்றார். இத்தேர்தலில் மனேம்மா 1,82,861 வாக்குகள் பெற்றார். இவர் எட்டாவது மக்களவையில் செகந்திராபாது மக்களவை தொகுதி உறுப்பினராக இருந்தார். மனேம்மா நாடாளுமன்ற உடல்நலம் மற்றும் குடும்ப நலனுக்கான ஆலோசனைக் குழு உறுப்பினராகவும் பணியாற்றினார். நாடாளுமன்றத்தில் இரண்டாவது முறையாகப் பதவி வகித்தபோது, சுகாதாரம் மற்றும் குடும்ப நலனுக்கான ஆலோசனைக் குழுவுடன், சபையின் அமர்வில் உறுப்பினர்கள் இல்லாதது தொடர்பான குழுவிலும் பணியாற்றினார்.
# த. மனேம்மா

## தனிப்பட்ட வாழ்க்கை

மே 1960-ல், மனேம்மா இந்தியத் தேசிய காங்கிரசு கட்சியினைச் சார்ந்த தங்குதூரி அஞ்சய்யாவை மணந்தார். இவர் ஆந்திரப் பிரதேசத்தின் முதலமைச்சராகப் பதவி வகித்தார். இந்த இணையருக்கு ஒரு மகன் மற்றும் நான்கு மகள்கள் இருந்தனர். மனேம்மா உடல்நலக்குறைவு காரணமாக ஜூப்ளி மலையில் உள்ள அப்பல்லோ மருத்துவமனையில் செப்டம்பர் 9ஆம் தேதி காலை 11:30 மணியளவில் இறந்தார்.
# இந்திரா அனந்த் மேதியோ

**இந்திரா அனந்த் மேதியோ** (*Indira Anant Maydeo*) என்பவர் இந்திய அரசியல்வாதியும் இந்தியத் தேசிய காங்கிரசின் உறுப்பினராக முதலாவது மக்களவையில் புனே மக்களவைத் தொகுதியினைப் பிரதிநிதித்துவப்படுத்திய இந்திய நாடாளுமன்ற உறுப்பினர் ஆவார்.
# இந்திரா அனந்த் மேதியோ

## ஆரம்ப கால வாழ்க்கை

1903ஆம் ஆண்டு செப்டம்பர் 7ஆம் தேதி பிறந்த மேதியோ பெர்க்குசன் கல்லூரியில் பயின்றார். இங்கிருந்து இளம் அறிவியல் பட்டம் பெற்றார்.
# இந்திரா அனந்த் மேதியோ

## தொழில்

மேதியோ இந்திய விடுதலை இயக்கத்தில் தீவிரமாக ஈடுபட்டு இந்தியத் தேசிய காங்கிரசின் உறுப்பினராக இருந்தார். 1933-ல், இவர் அரிஜன் சேவா சங்கத்தின் மகாராட்டிரா பிரிவில் சேர்ந்தார். இந்த சாதனையை இன்னும் வைத்திருக்கிறார். நாடாளுமன்ற உறுப்பினராக இருந்த இவர், விவாகரத்து தொடர்பான மசோதாவை மக்களவையில் கொண்டு வந்தார். ஆனால் இந்த விவாதிக்கப்படாமலே இறுதியில் காலாவதியானது. மேதியோ 1952-ல் இந்தியாவின் தேசிய மாணவர் சங்கத்தின் தலைவரானார்.
# இந்திரா அனந்த் மேதியோ

## மண வாழ்க்கை

இந்திரா 1927-ல் அனந்த் கோவிந்த் மேதியோவை மணந்தார். இந்த இணையருக்கு ஒரு மகன், மூன்று மகள்கள் என நான்கு குழந்தைகள் இருந்தனர்.
# உமைத்கஞ்ச்

**உமேத்கஞ்ச்** (*Ummedganj*) என்பது இந்தியாவின் இராசத்தான் மாநிலத்தில் அதோதி பகுதியில் உள்ள ஒரு சிற்றூராகும். இதன் அருகில் உள்ள நகரமான அட்ரு 12 கி.மீ. தொலைவில் உள்ளது. இந்தச் சிற்றூர் பரன் மாவட்டத்தின் அத்ரு தாலுகாவில் வருகிறது. இது மாவட்டத் தலைமையகமான பாரனில் இருந்து 47 கி.மீ தொலைவில் அமைந்துள்ளது. இதன் மக்கள் தொகை 761. இது அந்தனா கிராம பஞ்சாயத்தின் கீழ் வருகிறது. கிராமத்தில், ஒரு மேல்நிலைப் பள்ளி மற்றும் ஒரு சிறிய சுகாதார மையம் உள்ளது.
# சின் மக்கள்

**சின் மக்கள்** (பர்மியம்: ချင်းလူမျို) வடகிழக்கு இந்தியாவின் மணிப்பூர் மற்றும் இந்திய-மியான்மர் நாடுகளின் எல்லைப்புறங்களில் வாழும் மலைவாழ் பழங்குடி மக்கள் ஆவார்.[9] சின் இனக்குழுவில் 53 துணைக் குழுவினர் உள்ளனர். இம்மக்கள் குகி-சின்-நாகா மொழிகளைப் பேசுகிறார்கள். இம்மொழிகள் பெரும்பாலும் பரஸ்பரம் புரிந்துகொள்ள முடியாதவை. ஆனால் நெருங்கிய தொடர்புடையவை. பிரித்தானிய ஊடகமான பிபிசி செய்தியின்படி, *சின் மக்கள் பர்மாவில் மிகவும் துன்புறுத்தப்படும் சிறுபான்மைக் குழுக்களில் ஒன்றாகும்* இந்த மக்கள் பெரும்பாலும் வடகிழக்கு இந்தியாவை ஒட்டிய மியான்மரின் சின் மாநிலத்தில் அதிகம் வாழ்கின்றனர்.
# சின் மக்கள்

## சொற்பிறப்பியல்

ஆரம்பத்தில் மியான்மரில் பர்மியர்களால் பயன்படுத்தப்பட்ட 'சின்' என்ற சொல் மியான்மரின் மேற்கு எல்லையில் உள்ள அனைத்து மலைவாழ் பழங்குடியினரையும் குறிக்கிறது. இருப்பினும் வடகிழக்கு இந்தியாவின் மலைவாழ் பழங்குடியினரை சின்-குகி மற்றும் நாகா மக்கள் என இரண்டு குழுக்களாகப் பிரிக்கப்பட்டுள்ளனர். குகி மக்கள் பொதுவாக நாகாலாந்தின் தெற்கே வாழ்கின்றனர். சின்-குகி-மிசோ மக்களின் அசல் பெயரை 'சின்லுங்/குல்/சின்லுங்' பயன்படுத்துகின்றனர்.
# சின் மக்கள்

## வரலாறு மற்றும் அரசியல்

சின் மக்கள் கிபி ஒன்பதாம் அல்லது பத்தாம் நூற்றாண்டின் பிற்பகுதியில் சின்ட்வின் பள்ளத்தாக்கு வழியாக பர்மாவிற்கு வந்ததாக நம்பப்படுகிறது. அவர்கள் மேற்கு நோக்கி நகர்ந்து 1300-1400களில் தற்போதைய சின் மாநிலத்தில் குடியேறியதாக கருதப்படுகிறது. சின் மக்கள் வாய்வழி மரபுகளை நடைமுறைப்படுத்துகிறது மற்றும் எழுதப்பட்ட வரலாற்று பதிவுகள் இல்லை.  
ஆங்கிலேயர்கள் முதன்முதலில் பர்மாவை 1824இல் கைப்பற்றி, 1886-ல் ஆட்சியை நிறுவி, 1948-ல் பர்மா சுதந்திரம் பெறும் வரை அதிகாரத்தில் இருந்தனர். 1948 இல் பிரிட்டனில் இருந்து பர்மா சுதந்திரம் பெற்றது. சின் மக்கள் அதன் பாரம்பரிய தலைமை ஆட்சியைத் தொடர்வதற்குப் பதிலாக ஒரு ஜனநாயக அரசாங்கத்தை ஏற்றுக்கொண்டது. சின் தேசிய தினத்தை கொண்டாட அரசு அனுமதிக்கவில்லை. சின் தேசிய தினத்திற்குப் பதிலாக, சின் மாநில தினம் பிப்ரவரி 20 அன்று கொண்டாடப்படுகிறது. இது சின் மாநிலத்தில் பாரம்பரிய ஆட்சியிலிருந்து ஜனநாயக ஆட்சிக்கு மாறியதைக் குறிக்கும் நாளாகும்.  
1962இல் பர்மாவில் ஜெனரல் நீவின் இராணுவ ஆட்சி தொடங்கியவுடன் சின் மாநிலத்தின் புதிய ஜனநாயகம் திடீரென முடிவுக்கு வந்தது. இராணுவ ஆட்சிக்கு எதிராக நாடு தழுவிய போராட்டங்கள் வெடித்த 1988 வரை நீ வின் ஆட்சியில் இருந்தார். இராணுவ ஆட்சிக்கு எதிரான இந்தக் காலகட்டத்தில்தான் சின் தேசிய முன்னணி மற்றும் அதன் ஆயுதப் பிரிவான சின் தேசிய இராணுவம் (CNA) வேகம் பெற்றது. 2012 இல் சின் தேசிய இராணுவம், பர்மா இராணுவத்துடன் போர் நிறுத்தத்தை ஏற்பாடு செய்தது. 2015 இல் சின் தேசிய இராணுவம் (CNA) ஒரு தேசிய போர்நிறுத்த ஒப்பந்தத்தில் கையெழுத்திட்டது.
# சின் மக்கள்

## சின் பழங்குடி இனப் பிரிவுகள்

சின் மக்களிடையே சோமி, லாய், சன்னியாட், யாவ், யிண்டு, செந்தாங், ங்காவ்ன், மிசோ, ஜோடுங், டாய், தாடூ (குகி), காமி ம்ரோ-கிமி (வகுங்), மாடு, ஹ்மர், ஆஷோ போன்ற பல பழங்குடியினர் உள்ளனர். 1968 ஆம் ஆண்டில், லியான் யுக் என்ற ஒரு சின் அறிஞர், "சின்" என்ற சொல்லையும் அதே போன்ற பெயர்களை "மக்கள்" எனவும் வரையறுத்தார், மேலும் "சின்லாந்து" என்ற பெயர் நமது நாடு என்பதைக் குறிக்கிறது. இந்தியா, மியான்மர் மற்றும் வங்காளதேசம் ஆகிய மூன்று நாடுகளுக்கு இடையே சின் மக்கள் சிதறிக்கிடக்கின்றனர். இந்தியாவில், சின் மக்கள் மிசோரம் மாநிலத்தில் வாழ்கின்றனர் மற்றும் கணிசமான சின் மக்கள் மணிப்பூரின் சுராசந்த்பூர் மாவட்டத்தில் வாழ்கின்றனர்.
# சின் மக்கள்

## பண்பாடு

சின் தேசிய தினம் ஆண்டுதோறும் பிப்ரவரி 20 அன்று கொண்டாடப்படுகிறது. இது சின் மக்கள் அடிமை முறை அல்லது ஏகாதிபத்திய முறையை ஒழித்த நாளாகும். முதல் சின் தேசிய தினம் 1951ஆம் ஆண்டில் கொண்டாடப்பட்டது. *மூங்கில் நடனம்*, *சர்லாம்* (வெற்றி நடனம்), *குவாங்காவி* (ஒரு பெண் கூட்டத்தால் தூக்கிச் செல்லப்படுகிறாள்), *ருகாத்லக்/செருவா* மற்றும் ஒவ்வொரு குழுவிலிருந்தும் பல பாரம்பரிய நடனங்களை மக்கள் ஆடுகிறார்கள். சின் தேசிய தினத்தின் முக்கிய நிகழ்வுகளில் ஒன்று பாரம்பரிய மல்யுத்தம் ஆகும். சின் மாநிலத்தில் உள்ள ஒவ்வொரு நகரம் அல்லது நகரத்திலும் அழகிப் போட்டிகள் நடத்தப்படுகிறது. மேலும் பாரம்பரிய ஆடைகளை காட்சிப்படுத்தல், ஆடல், பாடல் போன்ற பிற நிகழ்வுகளும் சின் தேசிய தினத்தில் நடைபெறுகின்றன. விழாக்காளில் *சாபுட்டி/சபக்டுய்* மற்றும் *சாங்* (அரிசி கேக்) போன்ற பாரம்பரிய உணவுகள் வழங்கப்படுகின்றன.
# சின் மக்கள்

## ஆடை

சின் மக்கள் மாட்டு, ஃபலாம், டெடிம், ஸோ, தபோங், ஜொடுங், மிண்டாட், டா யிண்டு (கான்பெட்லெட்), மாரா போன்ற பல பாரம்பரிய உடைகள் அணிகின்றனர். இந்த பாரம்பரிய ஆடைகளுக்கு சிவப்பு, பச்சை மற்றும் கருப்பு ஆகியவை முக்கிய வண்ணங்கள் பயன்படுத்தப்படுகின்றன. பாரம்பரிய ஆடைகள் என்று வரும்போது வளையல்கள், கழுத்தணிகள், மற்றும் மோதிரங்கள் முகத்தின் ஒட்டுமொத்த தோற்றத்தை நிறைவு செய்வதால் பெரும் பங்கு வகிக்கின்றன. ஞாயிற்றுக்கிழமைகள், திருமணங்கள், சின் தேசிய தினம் மற்றும் வேறு எந்த முக்கிய நிகழ்வுகளிலும் இதை அவர்கள் அணிவார்கள்[29]
# சின் மக்கள்

## விளையாட்டு

மல்யுத்தம் சின் மக்களின் பாரம்பரியத்தின் ஒரு பகுதியாகும்.
# சின் மக்கள்

## மொழி

சின் மக்களின் உட்பிரிவினர் 31 வெவ்வேறு வகைகயான மொழிகள் பேசுகின்றனர். இம்மொழிகள் மியான்மர், வடகிழக்கு இந்தியா மற்றும் வங்காளதேசம் ஆகிய நாடுகளின் எல்லைப்புறத்தில் பேசப்படுகிறது.
# சின் மக்கள்

## மதம்

பாரம்பரிய சின் மக்கள் மூதாதையர் வழிபாட்டினர். இருப்பினும் 1800களின் பிற்பகுதியில், முதல் கிறிஸ்தவ மதமாற்றிகள் சின் மாநிலத்திற்கு வந்து, சின் பழங்குடி மக்களுக்கு கிறிஸ்து செய்தியைப் பகிர்ந்து கொள்ளத் தொடங்கினர். பாப்டிஸ்ட் ஆர்தர் ஈ. கார்சனின் பணியின் காரணமாக, அவர்களின் முயற்சிகள் வெற்றியடைந்தது. இன்று பெரும்பான்மையான சின் மக்கள் கிறிஸ்தவர்களாக மதம் மாறியுள்ளனர். சின் மக்கள் கிறிஸ்தவத்தை ஏற்றுக்கொண்டதை பர்மாவின் பிற பகுதிகள் பின்பற்றவில்லை. சுதந்திரம் பெற்றதில் இருந்து, இராணுவ அரசாங்கம் மத அடிப்படையில் சின் மக்களை துன்புறுத்துகிறது. In their oppression of the Chin people, the Tatmadaw consistently violate the rule of law.
# மெய்தெய் மக்கள்

**மெய்தெய் மக்கள்** அல்லது **மணிப்புரி மக்கள்** (*Meitei people*), வடகிழக்கு இந்தியாவில் உள்ள மணிப்பூர் மாநிலத்தில் பெரும்பான்மையாக வாழும் முக்கிய இனக்குழுவினர் ஆவார். இம்மக்கள் இந்தியக் குடியரசின் 22 அதிகாரபூர்வ மொழிகளில் ஒன்றான மணிப்பூரின் ஒரே அதிகாரப்பூர்வ மொழியான மெய்தே மொழியை அதிகாரப்பூர்வமாக மணிப்புரியம் என்று அழைக்கிறார்கள்.மெய்தெய் மக்கள் முதன்முதலில் இம்பால் பள்ளத்தாக்கு பகுதியில் குடியேறினர். இருப்பினும் கணிசமான மக்கள் மற்ற இந்திய மாநிலங்களான அசாம், திரிபுரா, நாகாலாந்து, மேகாலயா மற்றும் மிசோரம் மாநிலங்களில் குடியேறினர். மேலும் அண்டை நாடுகளான மியான்மர் மற்றும் வங்காளதேசத்திலும் மெய்தெய் மக்களின் குறிப்பிடத்தக்க இருப்பு உள்ளது. மெய்தெய் இனக்குழு மணிப்பூரின் மக்கள் தொகையில் 53% ஆகும்.
மெய்தெய் மக்களை மீதேய், மெய்தேய், மற்றும் மெக்லே, மணிப்பூரி, கேஸ்ஸே-ஷான் மற்றும் கேதே (பர்மியம்) போன்ற பல பெயர்களால் அறியப்படுகிறது.
# மெய்தெய் மக்கள்

## மொழி

மெய்தெய் மக்கள் திபெத்திய-பர்மிய மொழியான மெய்தி மொழியை (மணிப்புரியம் என்றும் அழைக்கப்படுகிறது) பேசுகிறார்கள். மெய்தெய் இந்தியாவின் அதிகாரப்பூர்வமாக அங்கீகரிக்கப்பட்ட மொழிகளில் ஒன்றாகும், மேலும் 1992 இல் இந்திய அரசியலமைப்பின் எட்டாவது அட்டவணையில் சேர்க்கப்பட்டது.  
18 ஆம் நூற்றாண்டின் முற்பகுதியில் வங்காள எழுத்துக்களை அடிப்படையாகக் கொண்ட எழுத்துக்களால் மெய்தெய் மொழியின் எழுத்துமுறை மாற்றப்பட்டது. தற்போது அபுகிடா எழுத்துமுறையில் மெய்தெய் மொழியில் தெருப் பலகைகள், செய்தித்தாள்கள், இலக்கியம் மற்றும் சட்டமன்ற நடவடிக்கை பதிவுகளில் காணப்படுகிறது.  
மணிப்பூர் மாநிலத்தினர் தங்கள் தாய்மொழியான மணிப்புரியம் மொழியைவிட வங்காள மொழியில் கல்வி கற்கிறார்கள்.  
நீதிமன்ற அறிஞர்களால் எழுதப்பட்ட மிகவும் குறிப்பிடத்தக்க மெய்தே வரலாற்று இலக்கியப் படைப்புகளில் சில:
- செய்தரோல் கும்பபா, மெய்தி மன்னர்களின் அரச வரலாறு
- வகோக்லோன் ஹீலேல் திலேல் சலை அமைலோன் புகோக் புயா, தற்போதுள்ள மிகப் பழமையான மெய்தே கையெழுத்துப் பிரதி, முதன்முதலில் கிமு 1400 இல் எழுதப்பட்டது மற்றும் 1971 இல் மீண்டும் கண்டுபிடிக்கப்பட்டது.
- புயா, (மெய்தேய் நூல்கள்), பாதுகாக்கப்பட்ட கையெழுத்துப் பிரதிகள் (அதாவது "மூதாதையர்களால் ஏற்றுக்கொள்ளப்பட்டது")
# மெய்தெய் மக்கள்

## நாட்காட்டி

கிரிகோரியன் நாட்காட்டியைப் போன்று 12 மாதங்கள் மற்றும் 7-நாட்கள் கொண்ட ஒரு வாரம் போன்ற மலியாஃபாம் பால்சா கும்சிங் என்ற பாரம்பரிய நாட்காட்டியை மெய்தெய் மக்கள் பின்பற்றுகின்றனர்.
# மெய்தெய் மக்கள்

## பண்பாடு

### நடனம்

நடனத்தில் ராசலீலை]]
நாட்டினர் வெளியிட்ட மணிப்புரி நடன அஞ்சல் தலை]]  
பாரம்பரிய வண்ண உடைகளில் பெண்களும், ஆண்டுகளும் புகழ்பெற்ற மணிப்புரி நடன வடிவத்தில் ராசலீலை நடனம் ஆடப்படுகிறது. மணிப்புரி நடனக் கலை, இலக்கியம் மற்றும் திரைப்படம் ஆகியவற்றில் தங்கள் பங்களிப்பிற்காக அறியப்பட்டவர்களில் எம். கே. வினோதினி தேவி, குவைரக்பம் சாவோபா சிங், ரத்தன் தியாம், அரிபம் சியாம் சர்மா, ராஜ்குமார் ஷிடல்ஜித் சிங், எலங்பம் நீலகண்ட சிங், ஹெய்ஸ்னம் கன்னையாலால் மற்றும் சபித்ரி ஹெய்ஸ்னம் ஆகியோர் இந்தத் துறையில் உள்ள சில முக்கிய ஆளுமைகள்.
# மெய்தெய் மக்கள்

## பண்பாடு

### விழாக்கள்

நிங்கோல் சக்கோபா திருநாளின் போது திருமணமாகி புகுந்த வீட்டுக்கு சென்ற அக்கா, தங்கைகளை தாய்வீட்டுக்கு அழைத்து, சகோதரர்கள் விருந்தளிக்கும் சிறப்பு நிகழ்வு ஆகும்.
# மெய்தெய் மக்கள்

## பண்பாடு

### போர்க் கலை

மணிப்புரி மக்கள் தற்காப்புக் கலையான தாங்-தா ஒரு போர்க் கலை ஒரு விளையாட்டாகும். இது மன்னர்கள் ஆட்சியின் போது மெய்தி மாவீரர்களிடமிருந்து தோற்றம் பெற்றது. இது வாள் மற்றும் ஈட்டிகளுடன் பல்வேறு சண்டை நுட்பங்களை உள்ளடக்கியது. மெய்டே இன மக்கள் குதிரை சவாரி செய்வதை மிகவும் விரும்புகிறார்கள்.
# மெய்தெய் மக்கள்

## பண்பாடு

### நாடகம் மற்றும் திரைப்படம்

முதல் மணிப்பூரி திரைப்படம், மாதங்கி மணிப்பூர், 9 ஏப்ரல் 1972 அன்று வெளியிடப்பட்டது.*பாகும் அமா* (1983) என்பது மணிப்புரி மொழியின் முதல் முழு நீள வண்ணத் திரைப்படமாகும்.
# மெய்தெய் மக்கள்

## குறிப்பிடத்தக்க மணிப்புரி மக்கள்

1. பக்திசொரூப தாமோதர சுவாமி
1. சைக்கோம் மீராபாய் சானு
1. இலிசிப்ரியா கங்குஜாம்
1. சிங்-தாங் கோம்பா (இராஜரிஷி பாக்கியச்சந்திரன்)
1. எய்ஸ்னம் கன்னையாலால்
1. பாம்பேலா தேவி இலைசுராம்
1. ஹிஜாம் எராபத்
1. ஐரோம் சர்மிளா
1. பெம்பெம் தேவி
1. ராண்டி சிங்
1. இராபர்ட் நௌரெம்
1. இராஜ்குமார் சிங்காஜித் சிங்
# உனகுந்தா சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1957 | கன்ட்டி சிவலிங்கப்பா ருத்ரப்பா | இந்திய தேசிய காங்கிரஸ் |  |
| 1962 |  |  |  |
| 1967 |  |  |  |
| 1970 | ஜி. பி. நஞ்சய்யநமத் | இந்திய தேசிய காங்கிரஸ் (ஜக்ஜீவன்) |  |
| 1972 | நகரல் சங்கப்பா பாலப்பா | இந்திய தேசிய காங்கிரஸ் |  |
| 1978 | கவசெட்டி சங்கரப்பா சுகுரப்பா | சுயேச்சை |  |
| 1983 | கடபட்டி சிவசங்கப்பா சித்தப்பா | ஜனதா கட்சி |  |
| 1985 |  |  |  |
| 1989 | காசப்பன்னவர் சிவசங்கரப்பா ராச்சப்பா | இந்திய தேசிய காங்கிரஸ் |  |
| 1994 |  |  |  |
| 1999 |  |  |  |
| 2003 | காசப்பனவர் கௌரம்மா சிவசங்கரப்பா |  |  |
| 2004 | தொட்டனகௌடா குண்டனகௌடா பாட்டீல் | பாரதிய ஜனதா கட்சி |  |
| 2008 |  |  |  |
| 2013 | காசப்பனவர் விஜயானந்த் சிவசங்கரப்பா | இந்திய தேசிய காங்கிரஸ் |  |
| 2018 | தொட்டனகௌடா குண்டனகௌடா பாட்டீல் | பாரதிய ஜனதா கட்சி |  |
| 2023 | காசப்பனவர் விஜயானந்த் சிவசங்கரப்பா | இந்திய தேசிய காங்கிரஸ் | } |
**குறிப்பு**
# லட்சுமி போரூரி

**லட்சுமி போரூரி-மதன்** (Laxmi Poruri) (பிறப்பு நவம்பர் 9, 1972) ஒரு ஓய்வுபெற்ற அமெரிக்க தொழில்முறை டென்னிசு வீராங்கனை ஆவார். இவர், நவீன காலத்தில் பெண்கள் டென்னிசு சங்கத்தால் நடத்தப்பட்ட சுற்றுப்பயணத்தில் தொழில்முறை டென்னிஸ் விளையாடிய முதல் இந்திய-அமெரிக்க பெண்மணி ஆவார்.  
லட்சுமி போரூரி இந்தியாவின் ஆந்திர பிரதேசத்திலுள்ள குண்டூரில் பிறந்து, மத்திய கலிபோர்னியாவில் வளர்ந்தவர். இவர், இளம் வயதிலிருந்தே டென்னிஸ் விளையாடுவதில் திறன் மிக்கவராக இருந்தார். இவர், 1986 இல், நடைபெற்ற போட்டியில் டன்லப் ஆரஞ்சு கிண்ணத்தை வென்றார், இறுதிப் போட்டியில் மோனிகா செலஸை தோற்கடித்தார். இவர் தனது 15 வயதில், முதல் யுஎஸ் ஓபனில் விளையாடினார், அங்கு இவர் 2வது சுற்றில் கேடரினா மலீவாவிடம் தோற்றார். மேலும், இவர் 1990 முதல் 1994 வரை ஸ்டான்போர்ட் பல்கலைக்கழகத்தில் முழு தடகள உதவித்தொகையில் பயின்றார், அங்கு இவர் நான்கு முறை முழு-அமெரிக்க தடகள வீரராகவும், 1994 ஆம் ஆண்டின் சிறந்த வீராங்கனையாகவும் இருந்தார். மேலும், நாட்டின் உயர்மட்ட பெண்கள் கல்லூரி டென்னிஸ் வீராங்கனையாகவும் இருந்தார்.  
ஸ்டான்போர்டில் பட்டம் பெற்ற பிறகு, லட்சுமி போரூரி பல ஆண்டுகள் தொழில்முறை டென்னிஸ் விளையாடினார். தொழில்முறை டென்னிஸில் இருந்து ஓய்வு பெற்றதும், பாஸ்டன், எம்.ஏ இல் ஓராண்டு ஆங்கிலம் கற்பித்தார். இவர், பின்னர் கனடாவில் உள்ள மெக்கில் பல்கலைக்கழகத்தில் பயின்றார், அங்கு இவர் எம்பிஏ பட்டம் பெற்றார். 2004 இல் கலிபோர்னியாவுக்குத் திரும்புவதற்கு முன் லட்சுமி போரூரி வால் ஸ்ட்ரீட்டில் இரண்டு ஆண்டுகள் பணியாற்றினார்.
2015 ஆம் ஆண்டு நிலவரப்படி, இவர் ஆஸ்டின், டி.எக்ஸ் இல் கார்ப்பரேட் மற்றும் செக்யூரிட்டி வழக்கறிஞராக இருக்கும் தனது கணவர் அஜய் மதன், மற்றும் மகளுடன் வசிக்கிறார்.
# ஆரீஜ் சவுத்ரி

**ஆரீஜ் சவுத்ரி** (*Areej Chaudhary*)(பிறப்பு 7 மே 1997) என்பவர் பாக்கித்தான் வடிவழகி மற்றும் நாடக நடிகை ஆவார். இவர் பாக்கித்தான் அழகியாக 2020ஆம் ஆண்டு தேர்ந்தெடுக்கப்பட்டார். மேலும் பாக்கித்தானை சார்பில் பூமி அழகிப் போட்டிக்கு 2020ஆம் ஆண்டில் கலந்துகொண்டார். பாக்கித்தானிலிருந்து நேரடியாக அழகி போட்டிக்குத் தேர்ந்தெடுக்கப்பட்ட முதல் பெண் இவர்தான்.
# ஆரீஜ் சவுத்ரி

## அழகிப் போட்டிகள்

### பாக்கித்தான் அழகி

சவுத்ரி ஆகத்து 2020-ல் பாக்கித்தான் உலக அழகிப் பட்டத்தை வென்றார். பாக்கித்தான் மண்ணிலிருந்து கிரீடம் பெற்ற முதல் பெண் இவர்.
# ஆரீஜ் சவுத்ரி

## அழகிப் போட்டிகள்

### புவியழகி 2020

சௌத்ரி உலகின் மூன்றாவது பெரிய பன்னாடு அழகுப் போட்டியில் புவியழகியாக 2020ஆம் ஆண்டு தேர்ந்தெடுக்கப்பட்டார். இப்போட்டி கோவிட் பெருந்தொற்று காரணமாக இணையவழி நடைபெற்றது.
# ஆரீஜ் சவுத்ரி

## அழகிப் போட்டிகள்

### பன்னாடு சூழல் அழகி 2022

2022ஆம் ஆண்டில், எகிப்தில் நடைபெற்ற பன்னாட்டுச் சூழல் அழகிப்போட்டி 2022-ல் பாக்கித்தான் சார்பில் கலந்துகொண்டார் அரீஜ் சவுத்ரி. இந்தப் போட்டிகளில் கலந்து கொள்ளும் மூன்றாவது பாக்கித்தானியர் இவராவார்.
# ஆரீஜ் சவுத்ரி

## அழகிப் போட்டிகள்

### பிரபஞ்ச அழகி 2022

பாலியில் உள்ள பாலி நுசா துவா பன்னாட்டு மாநாட்டு மையத்தில் 2022ஆம் ஆண்டு நடைபெற்ற பிரபஞ்ச அழகிப் போட்டியில் ஆரீஜ் பங்கேற்றார்.
# ஆரீஜ் சவுத்ரி

## தொலைக்காட்சி

| 2021 | மஹி | மஹி | எல். டி. என். குடும்பம் |  |
| --- | --- | --- | --- | --- |
| 2021 | சிதம் | ராம்ஷா | ஹம் டிவி |  |
| 2021 | சிராத்-இ-முஸ்தகீம் | மெஹ்விஷ் | *ஏ. ஆர். ஒய். டிஜிட்டல்* |  |
| 2021 | ஓய் மோதி | நடாஷா | *எக்ஸ்பிரஸ் எண்டர்டெயின்மெண்ட்* |  |
| 2022 | இன்டெகாம் | குமிழி | ஜியோ பொழுதுபோக்கு அலைவரிசை |  |
| 2022 | வோ பகல் சி | சஜ்ஜோ | *ஏ. ஆர். ஒய். டிஜிட்டல்* | } |
# ஆரீஜ் சவுத்ரி

## திரைப்படவியல்

| 2021 | தாய் சால் | முதல் படம் | } |
| --- | --- | --- | --- |
# சாபிலா நேதம்

**சாபிலா அரவிந்த் நேதம்** (*Chhabila Netam*)(பிறப்பு 22 மே 1948) என்பவர் இந்திய அரசியல்வாதியும் இந்தியத் தேசிய காங்கிரசு கட்சியின் நாடாளுமன்ற உறுப்பினரும் ஆவார். இவர் கான்கேர் தொகுதியின் பதினொராவது மக்களவை உறுப்பினர் ஆவார்.
# சாபிலா நேதம்

## ஆரம்ப கால வாழ்க்கை

1948ஆம் ஆண்டு மே 22 ஆம் தேதி பஸ்தார் மாவட்டத்தில் உள்ள பைஸ்முண்டி கிராமத்தில் பிறந்த சாபிலா, உள்ளூர் அரசுப் பள்ளியில் பல்கலைக்கழக நுழைவுத்தேர்வில் வெற்றி பெற்றார்.
# சாபிலா நேதம்

## தொழில்

1996 இந்தியப் பொதுத் தேர்தலின் போது, இந்தியத் தேசிய காங்கிரசு கட்சியின் அரவிந்த் நேதமுக்கு வாய்ப்பு வழங்க மறுத்தது. ஏனெனில் அவாலா ஊழலில் இவரது பெயர் வெளிவந்தது. இவருக்குப் பதிலாக இவரது மனைவி சாபிலாவை அதிகாரப்பூர்வ வேட்பாளராக்கியது காங்கிரசு. இவர் 219,191 வாக்குகள் பெற்று பாரதிய ஜனதா கட்சியின் சோஹன் பொடாயை தோற்கடித்தார். இவர் பட்டியலிடப்பட்ட பழங்குடியினருக்காக ஒதுக்கப்பட்ட காங்கர் தொகுதியில் போட்டியிட்டு நாடாளுமன்ற உறுப்பினரானார். இருப்பினும், நாடாளுமன்றம் ஒன்றரை ஆண்டுகளுக்குள் நன்கு கலைக்கப்பட்டு, மீண்டும் தேர்தல் 1998-ல் நடைபெற்றது. இத்தேர்தலில் சாபிலா போட்டியிடவில்லை. இவர் 1999 இந்திய பொதுத் தேர்தலில் போட்டியிட்டார். ஆனால் 88,191 வாக்குகள் வித்தியாசத்தில் பாரதிய ஜனதா கட்சி வேட்பாளர் பொடாயிடம் தோல்வியுற்றார்.
# சாபிலா நேதம்

## தனிப்பட்ட வாழ்க்கை

சாபிலா மே 1969-ல் நேதம் என்பவரை மணந்தார். இவர்களுக்கு நான்கு குழந்தைகள் உள்ளனர். இரண்டு மகன்கள் மற்றும் இரண்டு மகள்கள் ஆவர். இவர்களின் மகள்களில் ஒருவரான ப்ரீத்தி நேதம் 2008 சத்தீஸ்கர் சட்டப் பேரவைத் தேர்தலில் போட்டியிட்டார்.
# புருசா மிருக வாகனம்

**புருசா மிருக வாகனம்** என்பது திருவிழாக்களின் பொழுது உற்சவ சிவபெருமான் எழுந்தருளும் வாகனங்களில் ஒன்றாகும்.
# புருசா மிருக வாகனம்

## புருசா மிருக வாகன அமைப்பு

தாடி மீசையுடன் ஞானி போன்ற தோற்றம் தருகின்ற முகத்தினைக் கொண்டும், இடை வரை மனித உடலும், மீதம் சிம்ம உடலும் கொண்டது புருசா மிருகமாகும்.  
இருகைகளை ஏந்தி இறைவனின் திருவடிகளை தாங்குமாறு இருக்கிறார்.
# புருசா மிருக வாகனம்

## கோயில்களில் உற்சவ நாட்கள்

- திருவண்ணாமலை அருணாச்சலேசுவரர் சிவாலயத்தில் கார்த்திகை தீப திருவிழாவின் ஒன்பதாம் நாள் புருசா மிருகன வாகனத்தில் இறைவன் உலாவருகிறார்.  
- மயிலாப்பூர் கபாலீஸ்வரர் கோவில் பங்குனி திருவிழாவின் நான்காம் நாள் வெள்ளி புருஷ மிருக வாகனத்தில் கபாலீஸ்வரர் வீதியுலா வருகிறார்.  
- செங்கல்பட்டு மாவட்டம் திருப்போரூரில் உள்ள கந்தசாமி திருக்கோயிலில் கந்தசஷ்டி திருவிழாவின் மூன்றாம் நாளில் புருஷா மிருக வாகனத்தில் முருக பெருமான் உலா வருகிறார்.
# புருசா மிருக வாகனம்

## இவற்றையும் காண்க

- கண்ட பேரண்ட பட்சி வாகனம்
- தாரகாசுர வாகனம்
- அதிகார நந்தி வாகனம்
- கருட வாகனம்